title: Sociedad Deportiva Ejea
text: A Sociedad Deportiva Ejea (en aragonés Sociedat Esportiva Exeya) ye un club de fútbol aragonés, d'a localidat de Exeya d'os Caballers en a Provincia de Zaragoza. Actualment chuga en a Segunda División B (Grupo III).
  
  Historia 
  Establita en l'anyo 1927, y dica l'anyo 1956 en que puyó ta a Tercera División chugó en categorías rechionals. Mientres 14 temporadas chugó de contino en a tercera división, estando campión en 1958 y chugando o play-off ta puyar a Segunda División contra o historico Real Unión de Irún.
  
  En as temporadas  1970-71 y 1972-73 en que a SD Ejea chugaba en Tercera División, muitos d'os equipos teneban un alto nivel como o CD Tenerife, o Real Valladolid, l'Osasuna, a UD Salamanca, l'Alavés, o Castilla u o Getafe CF
  
  O suyo segundo títol de liga plega en a temporada 2007-08, ganando o Campionato de liga de Tercera División, dimpués d'a victoria por 0-3 contra a Unión Deportiva Fraga o mesmo día que feban cinquanta anyos de l'anterior títol, ganato en Chaca con o mesmo resultato. No se puyó ista temporada a la Segunda División B ya que l'equipo perdió en a eliminatoria con l'Arandina Club de Fútbol.
  
  Escudo 
  O escudo d'a Sociedad Deportiva Ejea tien forma de triánglo aintro d'o qual ye o escudo d'a villa d'Exeya d'os Caballers situato dencima d'un balón de fútbol, con as colors blanquiazuls de l'equipo como fundo.
  
  Filialidatz 
  O Club de Fútbol Santa Anastasia d'a Rechional Preferent tién una relación de filialidat con a Sociedad Deportiva Ejea.
  
  Estadio 
  Dende agosto de 2010, a Sociedad Deportiva Ejea disputa os suyos partidos como local en o Estadio Municipal de la Ciudad Deportiva, con capacidat ta 2.900 espectadors posaus, d'as cuales 1.100 localidatz i son cubiertas. O terreno tien unas dimensions de 102 x 66 metros y ye de céspet artificial. A suya construcción costó 3,5 millones de euros.
  
  Antis d'iste bi estió o Estadio de Luchán, que s'inauguró o 8 d'aviento de 1959 con un partito entre os equipos d'a Sociedad Deportiva Ejea y o Real Zaragoza, que remató con un resultado de 1-6 a favor d'os manyos. O terreno de chuego d'o Luchán era  de hierba natural y teneva unas midas de 101 x 68 metros. Estió construito con un presupuesto de 1.800.000 d'as antigas pesetas.
  
  D'antis más se chugaba en l'antigo Campo de La Llana, en o barrio exeyano d'o mesmo nombre.
  
  Equipación 
   Primera equipación: Camiseta blanquiazul, pantalón azul y calzas azuls.
   Segunda equipación: Camiseta amariella, pantalón negro y calzas amariellas.
  
  Chugadors 
  Categoría prencipal: Futbolistas d'a SD Ejea
  
  Temporadas 
  
   Temporadas en Segunda División B: 2.
   Temporadas en Tercera División: 43.
  
  Títols
  
  Títols nacionals 
   Campión d'a Tercera División (3): 1957/58 (Grupo V), 2007/08 (Grupo XVII), 2011/12 (Grupo XVII).
  
  Títols rechionals 
  Zaguers títols rechionals
   Campión d'a Rechional Preferent (3): 1969/70 (Grupo unico), 1971/72 (Grupo unico), 2005/06 (Grupo I).
  
  Vinclos externos 
  Oficials
   Pachina web d'a SD Ejea
   Facebook d'a SD Ejea
   Twitter d'a SD Ejea
  Altros
   Datos d'o club en a web d'a Federación Aragonesa de Fútbol
  
  Ejea
  Exeya d'os Caballers